EkBass/fiwiki-20250220-pages-articles huggingface dataset:
Little Compton (Rhode Island)

Little Compton on kunta (town) Yhdysvalloissa Rhode Islandin osavaltiossa. Sen väkiluku oli 3 616 vuonna 2020. Kunta sijaitsee Newportin piirikunnan kaakkoisnurkassa. == Väestö == Vuonna 2020 Little Comptonin 3 616 asukkaasta valkoisia oli 94,6 %, aasialaisia 0,5 %, mustia 0,2 % ja alkuperäisasukkaita 0,1 %. 1,6 % asukkaista puhui kotonaan jotain muuta kieltä kuin englantia ja 1,9 % asukkaista oli syntynyt ulkomailla. == Lähteet == == Aiheesta muualla == Luokka:Rhode Islandin kunnat
Kääpiötäpläskunkki

Kääpiötäpläskunkki (Spilogale pygmaea), virallisemmalta suomalaiselta nimeltään Meksikontäpläskunkki Lajitietokeskuksen lajiluettelo: Meksikontäpläskunkki (kääpiötäpläskunkki) on nisäkäslaji Mephitidae-heimosta. Se elää vain Meksikon Tyynenmeren rannikolla. Sitä esiintyy siellä metsissä ja pensaikkoissa kivisessä maaperässä, mutta he välttävät tiheitä metsiä ja soita. Lajin uhanalaisuusluokitus on vulnerable eli haavoittuva.Red List: Pygmy Spotted Skunk ==Lähteet== Luokka:Haisunäädät
Kihlaus luostarissa

Kihlaus luostarissa (op. 86Betrothal in a Monastery ("The Duenna"), opera, Op. 86 AllMusic, ) on Sergei Prokofjevin lyyrinen, koominen ooppera. Se on nelinäytöksinen ja yhdeksänkohtauksinen.Opera Sergei Prokofiev "Betrothal in a Monastery" (lyrical comic opera in four acts, nine scenes) BalletAndOpera.com Kihlaus luostarissa on sävelletty Prokofjevin itsensä ja Mira Mendelsonin laatimaan librettoon, joka puolestaan perustuu Richard Brinsley Sheridanin librettoon koomiseen oopperaan The Duenna.Duenna, The (Thomas Linley) Naxos Teoksen kantaesitys pidettiin Leningradin Kirov-teatterissa 3. marraskuuta 1946. Prokofjev hyödynsi oopperassaan tarkoituksellisesti Wolfgang Amadeus Mozartin ja Gioacchino Rossinin koomisten oopperoiden tyylillisiä vaikutteita. == Lähteet == Luokka:Sergei Prokofjevin oopperat Luokka:Venäjänkieliset oopperat Luokka:1940-luvun musiikkiteokset Luokka:Vuoden 1946 musiikki
Täpläskunkit

Täpläskunkit (Spilogale) on skunkkien heimoon kuuluva nisäkässuku. Sukuun kuuluu neljä lajia: Eteläntäpläskunkki (Spilogale angustifrons), Lännentäpläskunkki (Spilogale gracilis), Idäntäpläskunkki (Spilogale putorius) ja Kääpiötäpläskunkki (Spilogale pygmaea). Kaikki suvun eläimet elävät Pohjois-Amerikassa. Luokka:Haisunäädät
Chavacano

Chavacano, tai chabacano, on espanjaan perustuva kreolikieli, jota puhutaan Filippiineillä. Kielellä arvioidaan olevan 700 000 puhujaa. Kieli on elinvoimainen ja se jaetaan viiteen päämurteeseen. Filippiineistä tuli osa Espanjaa 1500-luvulla. Espanjan kielestä ei kuitenkaan koskaan tullut enemmistön kieltä uudessa siirtokunnassa, mihin vaikutti sen syrjäinen sijainti, mikä puolestaan ei houkutellut alueelle espanjalaisia siirtolaisia. 1800-luvun lopulla Espanjan hallitus yritti espanjalaistaa saaria mm. ilmaisella peruskoululla, jossa opetettaisiin espanjaa. Suunnitelmat kariutuivat kuitenkin vuonna 1898 Yhdysvaltojen ja Espanjan välisen sodan takia, jonka seurauksena Filippiinit siirtyi Yhdysvalloille. Kieltä kirjoitetaan latinalaisilla aakkosilla. Uusi testamentti käännettiin chavacanoksi vuonna 1981. == Fonologia == === Konsonantit === Labiaali Alveolaari Palataali Velaari Nasaali m n ɲ Klusiili b d g Affrikaatta t͡ʃ Frikatiivi f s x Tremulantti r Lateraali l ʎ Approksimantti w j Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: == Lähteet == Luokka:Espanjan kreolit Luokka:Filippiinien kielet
Francia Márquez

Francia Elena Márquez Mina (s. 1. joulukuuta 1981) on kolumbialainen poliitikko ja ihmisoikeus- ja ympäristöaktivisti. Hänet valittiin kesäkuussa 2022 Kolumbian varapresidentiksi. Samoissa vaaleissa Kolumbian presidentiksi valittiin Gustavo Petro.HS: Tappouhkauksia saanut ympäristöaktivisti Francia Márquez tietää, millaista on olla teiniäiti sisällissodan pahiten repimillä alueilla – Nyt hän nousee Kolumbian varapresidentiksi Hän on virassa ensimmäinen afrikkalaistaustainen ja toinen nainen.Francia Marquez, first Black Colombian elected vice president ==Lähteet== Luokka:Kolumbialaiset poliitikot Luokka:Kolumbian varapresidentit Luokka:Vuonna 1981 syntyneet Luokka:Elävät henkilöt
Islantilainen viittomakieli

Islantilainen viittomakieli () on pääsääntöisesti Islannin kuurojen yhteisön käyttämä viittomakieli. Sitä käyttää äidinkielenään noin 300 henkilöä. Kieli perustuu tanskalaiseen viittomakieleen. Tanskan vaikutus on erityisen suuri, koska vuoteen 1910 asti kuurot lapset lähetettiin kuurojen lasten kouluun Tanskaan. Vuonna 2011 voimaan astuneen lain nojalla viittomakieli on tunnustettu henkilön äidinkieleksi, ja kieltä äidinkielenään käyttävillä henkilöillä on oikeus saada tukea kielen opiskeluun. Tämä oikeus ulottuu myös kuuron tai kuulovammaisen henkilön välittömiin perheenjäseniin. == Lähteet == Luokka:Islannin kielet Luokka:Viittomakielet
Krysanteemiritarikunta

Krysanteemiritarikunta () on Japanin korkein mahdollinen ritarikunta. Sen perusti keisari Meiji vuonna 1877. Sitä myönnetään lähinnä vain Japanin keisariperheen jäsenille tai ulkomaalaisille valtiopäämiehille. Saajan tulee kuitenkin olla mies. Myös poikkeuksellisen merkittävän teon tekijä voi saada tunnustuksen. Koko historiansa aikana kunniamerkkiä on jaettu vain 50 kertaa ja vuoteen 2019 asti pääministeri Yasuhiro Nakasone on ainoa elossa oleva henkilö, jolle kunnianosoitus on myönnetty. Kunniamerkki voidaan myöntää myös postuumisti. Aluksi ritarikunnassa oli vain yksi luokka, suurristi, mutta 12 vuotta ritarikunnan perustamisen jälkeen lisättiin ylempi luokka, suurristi ketjuilla. Suurristi ketjuilla voidaan myöntää vain sellaiselle henkilölle, jolle on jo aiemmin myönnetty ritarikunnan suurristi. * ritarikunnan nauha (molemmissa luokissa) == Lähteet == Luokka:Japanilaiset ritarikunnat
Domi (bdsm)

Domi (myös dom tai domme) on BDSM-dynamiikassa alistavassa roolissa oleva henkilö. Rooli voi olla sessiokohtainen tai sessiosta toiseen jatkuva. Sama henkilö voi myös olla toisille henkilöille domi, mutta toisille subi. == Lähteet == * * Luokka:BDSM
Juliana Harkavy

Juliana Jay Harkavy (s. 1. tammikuuta 1985 New York City, New York, Yhdysvallat), on Yhdysvaltalainen näyttelijä. Hänet tunnetaan roolista Rebeccana Dolphin Tale -elokuvassa, Jessiena elokuvassa To Write Love on her Arms ja Alishana televisiosarjassa The Walking Dead. Hänen rooleihinsa kuuluu myös päärooli kauhuelokuvassa Last Shift ja uusinta hänen roolistaan ​​Rebeccana Dolphin Tale 2:ssa. Hän esiintyi vakituisesti CW:n supersankarisarjassa Arrow, esittäen Dinah Drakea / Black Canarya. == Nuoruus == Harkavy syntyi New Yorkissa. Hän on Berta Carelan ja Michael Harkavyn tytär, joka on Warner Bros. Entertainment Worldwide Publishingin, Kids' WB Musicin ja Warner Bros. Interactive Entertainmentin entinen varatoimitusjohtaja. Hänen ammattinäyttelijän uransa alkoi Harkavyn ollessa 10-vuotias Harkavy on kuvaillut itseään "dominikaaniseksi juutalaiseksi." Hän sanoi myös, että hänen isän puoleiset esi-isänsä olivat Venäjältä ja Unkarista, kun taas hänen äidinpuoleiset esi-isänsä olivat Dominikaanisesta tasavallasta, Afrikasta ja Kiinasta. Harkavy harjoitteli Young Actors Spacessa Sherman Oaksissa Kaliforniassa yhdeksän vuotta. Hän kävi ensimmäisen lukiovuotensa Le Lycée Français de Los Angelesissa ja suoritti osan koulunkäynnistään Etelä-Ranskassa. Harkavy ansaitsi ylioppilastutkintonsa Milken Community High Schoolista Los Angelesissa, Kaliforniassa. Lukion jälkeen Harkavy kävi The Tisch School of the Arts -koulua New Yorkin yliopistossa, jossa hän opiskeli teatteria Sanford Meisner -studiossa == Ura == Harkavyn ensimmäinen näyttelijätyö oli 10-vuotiaana Fox Kids -sarjan Goosebumps -mainoksessa, joka perustuu suosittuun kauhukirjasarjaan. Hänen ensimmäinen roolinsa suuressa elokuvassa oli rooli pikku prinsessa-elokuvan 1995 versiossa, jonka ohjasi ohjaaja Alfonso Cuarón. Harkavy näytteli vuoden 2011 elokuvassa If You Only Knew varhain alkavasta Alzheimerin taudista. Hän näyttelee Jessica Lorenia kauhuelokuvassa Last Shift. Harkavy näytteli vuoden 2010 lyhytelokuvassa Whatever Lola Wants. Ja oli Parhaan naispääosan palkinnon ehdolla vuoden 2011 University of Miami Canes -elokuvafestivaaleilla. Harkavy on tähti James Walhbergin ohjaamassa lyhytelokuvassa The Lost Doll. Harkavy esittää Alishaa, selviytyjää, joka on osallisena The Walking Deadin kuvernöörin kanssa. Hän esiintyi kahdessa jaksossa: "Dead Weight" ja "Too Far Gone." Vuonna 2016 hänet valittiin CW-sarjan Arrow viidennelle tuotantokaudelle toistuvassa roolissa etsivä Tina Bolandina, jonka oikea nimi paljastetaan olevan Dinah Drake, joka toimii uutena mustana kanaria lintuna. Hänet ylennettiin sarjan vakituiseksi näyttelijäksi ohjelman kuudennella tuotantokaudella, jota alettiin esittää syksyllä 2017. == Yksityiselämä == Hän on asunut New Yorkissa, New Mexicossa, New Jerseyssä, Kaliforniassa, Floridassa ja Ranskassa. 13. kesäkuuta 2020 Harkavy ilmoitti olevansa kihloissa Setar-ammattipelaaja Alexander Meimandin kanssa. He menivät naimisiin 10. lokakuuta 2021. == Aiheesta muualla == * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Chitré

Chitré on pienehkö kaupunki ja herreran maakunnan keskus Panamassa. Sen asukasluku vuonna 2010 oli 9 092\. ==maantiede== Chitré sijaitsee Herreran maakunnassa Panaman lounaisosassa Azueron niemimaan tyvellä, lähellä Paritanlahden (Panamanlahden osan) rantaa. Chitréssä on lentokenttä ja kaupungista pohjoiseen johtava tie yhtyy Pan-Amerikan valtatiehen. Kaupunkia on aikanaan ympäröinyt sademetsä, josta suurin osa on nykyisin hakattu. El Agalliton ja El Reténin rannat tunnetaan laskuveden aikana paljastuvalle hiekkaiselle ja mutaiselle rannikolle saapuvista lintuparvistaan. Se on erityisen tärkeää aluetta talvehtiville muuttaville rantalinnuille. ==Historia== Siirtomaakauden aikaisista lähteistä vuodelta 1558 nykyisen kaupungin paikalla tiedetään olleen kylä, mikä tekee Chitréstä yhden Panaman vanhimmmista asutuskeskuksista. Kaupunginoikeudet Chitré sai vuonna 1848 ja vuonna 1915 siitä tuli Herrean maakunnan hallinnollinen keskus. Herreran ja Los Santosin maakunnat olivat liitettyinä toisiinsa vuosien 1941 ja 1948 välillä, jolloin Chitré oli myös tämän kokonaisuuden hallinnollinen keskus. Kun maakunnat jaettiin uudestaan kahtia vuonna 1948, Chitré säilytti asemansa oman maakuntansa keskuksena. ==Väestö== asukasluku oli vuonna 2010 yhteensä 9 092\. Vuonna 2000 vastaava lukema oli 7 756.. Chitré on panamalaisittain hyvin kehittynyt kaupunki ja myös yksi maan teolllistuneimmista kaupungeista. Se on lähialueilla kasvatettujen vihannesten sekä kotieläinten kaupan keskus. Alueella tuotetaan myös virvoitusjuomia sekä brandya. Kaupungissa järjestetään vuosittain useita karnevaaleja. Kaupubgissa on Panaman yliopiston haarakampus. == Lähteet == == Aiheesta muualla == Luokka:Panaman kaupungit
Rashmika Mandanna

Rashmika Mandanna (s. 5. huhtikuuta 1996 Virajpet, Karnataka, Intia) on intialainen näyttelijä, joka työskentelee pääasiassa telugun- ja kannadankielisissä elokuvissa muutamien tamili- ja hindielokuvien lisäksi. Hän on voittanut Filmfare Awards South -palkinnon ja neljä SIIMA-palkintoa. Rashmika on esiintynyt useissa kaupallisesti menestyneissä elokuvissa, kuten Kirik Party (2016), Anjani Putra (2017), Chalo (2018), Geetha Govindam (2018), Yajamana (2019), Sarileru Neekevvaru (2020), Bheeshma (2020), Pogaru (2021), Pushpa: The Rise (2021), Sita Ramam (2022) ja Varisu (2023). == Filmografia == Vuosi Elokuva Rooli Kieli Muuta 2016 Kirik Party Saanvi Joseph Kannada 2017 Anjani Putra Geetha Kannada Chamak Kushi Kannada 2018 Chalo L. Karthika Telugu Geetha Govindam Geetha Telugu Devadas Pooja Telugu 2019 Yajamana Kaveri Kannada Dear Comrade Aparna ”Lilly” Devi Telugu 2020 Sarileru Neekevvaru Samskruthi Telugu Bheeshma Chaithra Telugu 2021 Pogaru Geetha Kannada Sulthan Rukmani Tamili Pushpa: The Rise Srivalli Telugu 2022 Aadavallu Meeku Johaarlu Aadhya Telugu Sita Ramam Afreen/Waheeda Telugu Goodbye Tara Bhalla Hindi 2023 Varisu Divya Tamili Mission Majnu Nasreen Hussain Hindi Animal Geetanjali Singh Hindi 2024 Pushpa 2: The Rule Srivalli Telugu Rainbow Telugu == Palkinnot ja ehdokkuudet == Elokuva Palkinto Kategoria Tulos Kirik Party South Indian International Movie Awards Paras naistulokas – kannada IIFA Utsavam Paras naispääosa – kannada Anjani Putra Zee Kannada Hemmeya Kannadathi Awards Paras naispääosa Chamak Filmfare Awards South Paras naispääosa – kannada South Indian International Movie Awards Paras naispääosa – kannada Geetha Govindam Zee Cine Awards Telugu Suosikkinäyttelijätär South Indian International Movie Awards Paras naispääosa – telugu Filmfare Awards South Paras naispääosa – telugu Paras naisnäyttelijä – telugu (kriitikkopalkinto) Dear Comrade South Indian International Movie Awards Paras naispääosa – telugu Paras naisnäyttelijä – telugu (kriitikkopalkinto) Yajamana Paras naispääosa – kannada Paras naisnäyttelijä – kannada (kriitikkopalkinto) Sarileru Neekevvaru South Indian International Movie Awards Paras naispääosa – telugu == Lähteet == == Aiheesta muualla == * Luokka:Intialaiset näyttelijät Luokka:Vuonna 1996 syntyneet Luokka:Elävät henkilöt
Valdemar Sagulin

Ernst Valdemar Sagulin (30. joulukuuta 1852 Somero – 14. helmikuuta 1915 Somero) oli suomalainen tilanomistaja ja koulunjohtaja, joka sai maanviljelysneuvoksen arvonimen. Sagulinin vanhemmat olivat varamaanmittari Ernst Reinhold Ferdinand Sagulin ja Sofia Wilhelmina Palm ja puoliso vuodesta 1895 Edit de Pont, aiemmin Kjäldström. Puutarhuri Volter Ferdinand Sagulin oli hänen veljensä. Valdemar Sagulin tuli ylioppilaaksi Svenska normallyceumista 1873, suoritti lainopin opintoja 1873–1874 ja valmistui agronomiksi Mustialasta 1879. Hän oli Someron Pitkäjärvellä Pitkäjärven eli Långsjön kartanon tilanhoitaja 1880–1884 ja omistaja vuodesta 1884, Pitkäjärven karjahoitokoulun perustaja ja johtaja vuodesta 1896, Pitkäjärven maanviljelyskoulun perustaja ja johtaja 1897–1899 ja Pitkäjärven puutarhakoulun perustaja ja johtaja vuodesta 1904. Sagulinilla oli myös useita kunnallisia ja muita luottamustehtäviä. Maanviljelysneuvoksen arvonimen hän sai 1907 ja Senaatin kultaisen kunniamerkin karjanjalostuksen ansioista 1906. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomen koulujen rehtorit Luokka:Vuonna 1852 syntyneet Luokka:Vuonna 1915 kuolleet
Antigua ja Barbudan rannikkovartiosto

Antigua ja Barbudan rannikkovartiosto () on Antigua ja Barbudan puolustusvoimien () alainen valtion merivalvonnasta vastaava puolustushaara, jonka tehtävät määriteltiin vuonna 2006 annetun lain pykälässä 213. Tehtävinä ovat lainvalvonta merialueilla, salakuljetuksen estäminen, kalastuksen valvonta, meripelastus, ympäristökatastrofien torjunta sekä erilaiset avustustehtävät.Cohen 2022 s. 68 Rannikkovartiosto on jaettu kuuteen osastoon, jotka ovat operaatio-, huolto-, kalusto-, koulutus- ja lainsäädäntöosasto sekä reservi. Näiden käytössä on kolme toimipistettä. Tärkein toimipisteistä on Deepwater Harbourissa, jossa on päämaja ja majoitustiloja. Kalusto-osasto läheisessä venevajassa, missä on kaluston kunnostustilat. Lisäksi pieni osa osastosta on English Harbourissa. Rannikkovartioston kokonaisvahvuus on reservi mukaan lukien noin 50 henkeä. == Kalusto == Aluksina rannikkovartiostolla on: * Liberia (P 01) Swiftshipsin kaupallinen vene vuodesta 1984 * Palmetto (P 02) SeaArk Dauntless-luokan partiovene vuodesta 1995 * Hermitage (P 03) entinen Point-luokan kutteri USCG Point Steele (WPB 82359) vuodesta 1998 * D 8 Defender-luokan vene * 2 kappaletta Boston Whaler 8,2 m venettä vuodesta 1988 * Zodiac 8,2 m kumivene (RHIB) == Lähteet == * === Viitteet === Luokka:Antigua ja Barbuda Luokka:Rannikkovartiostot
Petro Jefremov

Petro Jefremov, (24. joulukuuta 1883 Paltšyk, Zvenyhorodkan piiri, Kiovan kuvernementti – k.?), oli ukrainalainen kirjallisuudentutkija. Hänen veljensä oli kirjallisuudentutkija Serhi Jefremov. Jefremov oli 1920-luvulla ukrainalaisen kirjallisuuden professori Dnipropetrovsk kansanopetusinstituutissa. Hän oli Ukrainan tiedeakatemian (VUAN) Dnipropetrovskin tieteellisen seuran jäsen ja Zorjan (Dnipropetrovsk) ensimmäinen päätoimittaja. Hän kirjoitti vuodesta 1905 useisiin tieteellisiin ja muihin julkaisuihin. Hän tutki erityisesti naturalismin ongelmia ja Ukrainan kirjallisuuden historiallisten romaanien kehittymistä. Hänet pidätettiin 1929 ja tuomittiin vuonna 1930 Ukrainan vapautusliittoa (SVU) vastaan nostetussa näytösoikeudenkäynnissä. Hänen kärsittyään tuomion hänet pidätettiin uudestaan 1937, mutta hänen myöhemmästä kohtalostaan ei ole tietoa. Hänen maineensa puhdistettiin 1989. ==Lähteet== Luokka:Ukrainalaiset kirjallisuustieteilijät Luokka:Vuonna 1883 syntyneet Luokka:Kuolinvuosi tuntematon
Indantroni

Indantroni (C28H14N2O4) eli indantronisininen, indantreeni tai antrakinonisininen on antrakinonijohdannaisiin kuuluva aromaattinen ja heterosyklinen orgaaninen yhdiste. Yhdistettä käytetään muun muassa tekstiilien ja muovien värjäämiseen. ==Ominaisuudet, valmistus ja käyttö== Huoneenlämpötilassa indantroni on sinistä ja hieman punertavaa kiteistä ainetta. Yhdiste on polymorfista ja siitä tunnetaan neljä kidemuotoa, jotka ovat α-, β-, γ- ja δ-muodot. Kidemuotojen värisävyt poikkeavat hieman toisistaan. Indantroni liukenee happo- ja emäsliuoksiin, mutta ei orgaanisiin liuottimiin.Klaus Hunger & Willy Herbst: Pigments, Organic, Ullmann's Encyclopedia of Industrial Chemistry, John Wiley & Sons, New York, 2000. Indantronia valmistetaan kondensoimalla 2-aminoantrakinonia emäksen kuten natrium- tai kaliumhydroksidin läsnä ollessa. Reaktiossa muodostuu väritön leukoyhdiste, joka hapetetaan natriumnitraatin tai kaliumkloraatin avulla indantroniksi.Edward E. Jaffe: Pigments, Organic, Kirk-Othmer Encyclopedia of Chemical Technology, John Wiley & Sons, New York, 2004.Hans-Samuel Bien, Josef Stawitz & Klaus Wunderlich: Anthraquinone Dyes and Intermediates, Ullmann's Encyclopedia of Industrial Chemistry, John Wiley & Sons, New York, 2000. Indantronia käytetään väriaineena muun muassa maaleissa (erityisesti automaaleissa), muoveissa ja painomusteissa. Sitä käytetään myös puuvillatekstiilien kyyppivärinä ja halogenoimalla saadaan muita väriaineita. Indantronin etuja ovat hyvä sään- ja valonkestävyys. ==Lähteet== Luokka:Siniset väriaineet
Dull of Down

Dull Of Down on suomalainen rockyhtye, jonka on perustettu vuonna 2020. Dull Of Down on julkaissut/julkaisee aika ajoin myös omaa musiikkia, mutta keikoilla bändi soittaa pääasiassa isoja classic rock/hard rock hittejä 70-, 80 ja 90-luvuilta. Bändin omien kappaleiden sävellykset ja sanoitukset lähtevät pääosin laulaja/basisti Lasse Hyytisen kynästä. Yhtyeen musiikkia on kuvailtu hard rockiksi, bluesrockiksi ja grungerockiksi. Bändin ensimmäinen tuplasingle High Heels (2020) sai hyvin radiosoittoa Euroopassa ja Etelä- Amerikassa. Kolme kuukautta myöhemmin julkaistiin toinen tuplasingle Beauty and The Beast, joka jatkoi samaa linjaa ja sai myös hyvin radiosoittoa eri mantereilla. Yhtyeen kolmas tuplasingle Praise and Play Rock`n Roll julkaistiin keväällä 2021. Syksyllä 2021 rumpali Marko Heikkilä ja basisti Heidi Saarelainen päättivät lähteä yhtyeestä ajanpuutteen vuoksi. Vuoden 2022 alkupuolella yhtye sai uuden rytmiryhmän, kun rumpali Kim Rintamäki ja basisti Jari Kärkkäinen liittyivät Dull Of Downin riveihin. Bändin neljäs tuplasingle julkaistiin kesällä 2022. Bändin viides tuplasingle julkaistiin vuonna 2023. Vuoden 2024 alussa bändin miehistö vaihtui jälleen, kun basisti Jari Kärkkäisen lähdön jälkeen trion riveihin asteli kitaristi Simo Koskinen. Samaan aikaan laulaja/kitaristi Lasse Hyytinen vaihtoi kitaran bassoon. == Diskografia == === Singlet === Money stinks / Headliner (2023) * Money stinks * Headliner Lullaby Time / Raymond (2022) * Lullaby Time * Raymond Praise and Play Rock`n Roll (2021) * Praise and Play Rock`n Roll * You're Going Down Beauty and the Beast (2020) * Beauty and the Beast * Waiting is Over High Heels (2020) * High Heels * If I Leave Here Tomorrow Luokka:Suomalaiset rockyhtyeet
Pelomedusa

Pelomedusa on Pelomedusidae-heimoon kuuluva kilpikonnasuku. Sen lajeja tavataan laajalla alueella Saharan eteläpuolisessa Afrikassa, Arabian niemimaan lounaisosissa ja Madagaskarilla. Aiemmin sukuun luokiteltiin vain yksi laji, afrikankypäräsuokilpikonna (Pelomedusa subrufa), mutta geenitutkimukset ovat osoittaneet, että lajeja saattaa tosiasiassa olla jopa yli 15. == Lajit == Yli sadan vuoden ajan useimmat asiantuntijat pitivät Pelomedusa-sukua yksilajisena, jolloin kaikki yksilöt luokiteltiin lajiin afrikankypäräsuokilpikonna (Pelomedusa subrufa). Tämän käsityksen kyseenalaisti kuitenkin kaksi vuonna 2010 julkaistua, toisistaan riippumatonta tutkimusta, jotka havaitsivat merkittävää geneettistä variaatiota afrikankypäräsuokilpikonnien keskuudessa. Vuonna 2014 julkaistussa taksonomisessa revisiossa Pelomedusa-suvusta tunnistettiin ainakin 12 geenilinjaa, joita pidettiin tarpeeksi poikkeavina ansaitakseen lajistatuksen. Revisiossa kuvattiin kuusi uutta lajia ja hyväksyttiin kolme Pelomedusa subrufan synonyymiä omiksi lajeikseen, jolloin tunnustettujen lajien määrä nousi kymmeneen. Kahdesta lajista saatavilla ollut materiaali ei riittänyt lajikuvausten tekemiseen. Näiden kahden lajin lisäksi on tunnistettu kolme kuvaamatonta kandidaattilajia, joten todellinen lajimäärä saattaa olla 15 tai enemmän. Osa Pelomedusa-lajeista on mahdollista erottaa toisista morfologian perusteella, osa taas on täysin kryptisiä lajeja, joiden lajimääritys on ainakin toistaiseksi mahdollista tehdä vain geneettisesti. 2010-luvun geenitutkimukset ovat tehneet aiemmin yksilajisena pidetystä suvusta yhden runsaslajisimmista kilpikonnasuvuista. Vuoden 2021 Turtles of the World -luettelo tunnistaa samat kymmenen Pelomedusa-lajia kuin taksonominen revisio vuodelta 2014. Luettelon tekijöiden mukaan Pelomedusa-suvun lajimäärää selvittäneissä tutkimuksissa on kuitenkin rajoitteensa, ja on vielä epäselvää, onko lajistatus kaikissa tapauksissa aiheellinen. Suvun kymmenen tunnustettua lajia: * Pelomedusa barbata * Pelomedusa galeata * Pelomedusa gehafie * Pelomedusa kobe * Pelomedusa neumanni * Pelomedusa olivacea * Pelomedusa schweinfurthi * Pelomedusa somalica * Afrikankypäräsuokilpikonna (Pelomedusa subrufa) * Pelomedusa variabilis == Lähteet == Luokka:Kilpikonnat
Reworks

Reworks Oy on suomalainen vuonna 2018 perustettu videopelialan yritys, joka kehittää sisustuspeli Redecoria. Yhtiön perusti vuonna 2018 viisi perustajajäsentä, jotka aiemmin perustivat peliyhtiö Sumoingin. Vuonna 2021 80 prosenttia yrityksen osakkeista myytiin israelilaiselle pörssiyhtiö Playtikalle 400 miljoonalla Yhdysvaltain dollarilla. Playtika omistaa Suomessa myös peliyhtiö Seriouslyn. == Lähteet == Luokka:Suomalaiset videopeliyritykset
Palamaa

Palamaa on muun muassa seuraavien suomalaisten henkilöiden sukunimi: * Armas Palamaa (1893–1973), pesäpalloilija, hiihtourheilija ja urheiluvaikuttaja * Gustaf Palamaa (1898–1976), pesäpalloilija * Hanna Palamaa, (s. 1977), seiväshyppääjä * Pekka Palamaa (1928–2018), yleisurheilija ja shakin järjestöaktiivi
Oma illuusio

__NOTOC__ Oma Illuusio on punkyhtye Aivolävistyksen viides studioalbumi, joka julkaistiin 14. huhtikuussa 2022 == Kappaleet == # # # # # # # # # # # # == Arvostelut == * Desibeli.net: Aivolävistys: Oma illuusio Viitattu 22.6.2022. * Inferno: Vaivattomia ja ytimekkäitä, joskin tuttuja ja turvallisia repäisyjä – arviossa Aivolävistys Viitattu 29.8.2022. * Soundi: Levyarvio: Aivolävistyksen asenne on pysynyt lujana – Punk raikaa 12 vuoden tauon jälkeen tutuin painotuksin Viitattu 22.6.2022. == Lähteet == Luokka:Vuoden 2022 albumit Luokka:Aivolävistyksen albumit
Noctourniquet

__NOTOC__ Noctourniquet on The Mars Voltan kuudes studioalbumi, joka julkaistiin 26. maaliskuuta 2012. == Kappaleet == # # # # # # # # # # # # # == Kokoonpano == * Cedric Bixler-Zavala - laulu * Omar Rodriguez-López - kitara, koskettimet, syntetisaattori, basso, tuotanto * Marcel Rodriguez-Lopez - koskettimet, syntetisaattori * Juan Alderete - basso * Deantoni Parks - rummut == Arvostelut == * Desibeli.net: The Mars Volta: Noctourniquet Viitattu 22.6.2022. * Imperiumi: 8/10Levyarvostelu: Mars Volta, The - Noctourniquet Viitattu 22.6.2022. * Soundi: The Mars Volta - Noctourniquet Viitattu 22.6.2022. == Lähteet == Luokka:Vuoden 2012 albumit Luokka:The Mars Voltan albumit
Ragnar Jónasson

Ragnar Jónasson (s. 1976) on islantilainen rikoskirjailija ja kielenkääntäjä. Hänellä on oikeustieteellinen koulutus.Ragnar Jónasson Tammi Ragnar on julkaissut kirjojaan erillisten kirjasarjojen osina, ja teoksia on käännetty lukuisille kielille. Omien rikosromaanien kirjoittamisen ohella Ragnar on kääntänyt Agatha Christien teoksia islannin kielelle. Yhdessä Quentin Batesin ja Yrsa Sigurðardóttirin kanssa hän perusti vuonna 2013 Islannin ensimmäisen rikoskirjallisuuden festivaalin, Iceland Noirin.Iceland Noir Ragnar Jónasson == Suomennetut teokset == * Pimeys (Dimma, suomennos: Vilja-Tuulia Huotarinen) * Saari (Drungi, suomennos: Oona Nyström) * Sumu (Mistur, suomennos: Oona Nyström) * Lumisokea (Snjóblinda, suomennos: Vilja-Tuulia Huotarinen) == Lähteet == Luokka:Islantilaiset rikoskirjailijat Luokka:Islantilaiset kääntäjät Luokka:Vuonna 1976 syntyneet Luokka:Elävät henkilöt
Ture Waldemar Lindeberg

Ture Waldemar Lindeberg (6. joulukuuta 1850 Väderstad, Ruotsi – 17. joulukuuta 1932 Siuntio) oli suomalainen tilanomistaja, joka sai maanviljelysneuvoksen arvonimen. Ture Waldemar Lindeberg syntyi ruotsalaisen kruununvoudin perheeseen, Suomeen hän tuli 1870-luvulla. Hänen puolisonsa 1888–1921 oli Selma Sofia Mathilda Adlercreutz. Lindeberg oli Ängsholmin tilan vuokraaja Siuntiossa vuodesta 1877, harjoittaen siellä erityisesti meijeritaloutta, Pikkalan kartanon omistaja vuodesta 1888 ja vaimonsa saaman perinnön kautta Sjundbyn kartanon omistaja 1892–1915. Hän oli myös maatalouskonekauppias. Maatilojaan Lindeberg kehitti tarmokkaasti, mukaan lukien vuoroviljely, salaojitus sekä viljan, maidon, kalojen ja puutarhatuotteiden myynti. Lindeberg myös ruoppautti Pikkalanjoen ja rakensi Pikkalaan sataman, joka oli käytössä 1900-luvun alkuun saakka. Maanviljelysneuvoksen arvonimen 1908 saaneella Lindebergillä oli lisäksi luottamustoimia, kuten Siuntion kunnanvaltuuston jäsenyys. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomalaiset kauppiaat Luokka:Siuntion kunnanvaltuutetut Luokka:Vuonna 1850 syntyneet Luokka:Vuonna 1932 kuolleet
Patrizia Cavalli

Patrizia Cavalli (17. huhtikuuta 1947 Todi – 21. kesäkuuta 2022 Rooma) oli italialainen runoilija ja kielenkääntäjä. Cavalli meni vuonna 1968 Roomaan, jossa tutustui Elsa Moranteen, jolta sai innoitusta runoilijan uralle suuntautumiseen. Cavalli myös opiskeli Roomassa filosofiaa yliopistossa. Hänen ensimmäinen runokokoelmansa oli Le mie poesie non cambierrano il mondo. Cavallin teoksia on julkaissut Giulio Einaudin kustantamo. Hänen runouttaan on myös käännetty monille muille kielille. Kääntäjien joukossa ovat olleet Geoffrey Brock, Jorie Graham, Jonathan Galassi, Kenneth Koch, Mark Strand, Susan Stewart ja Rosanna Warren. Yhdysvalloissa Cavallin tuotantoa on kustantanut Farrar, Straus and Giroux. Cavalli teki myös poikkitaiteellista työtä, jossa runouteen yhdistettiin teatteri ja musiikki. Proosaa hän julkaisi ensimmäisen kerran vuonna 2019. Cavalli julkaisi lisäksi käännöksiä William Shakespearen ja Molièren teoksista. == Lähteet == Luokka:Italialaiset runoilijat Luokka:Italialaiset kielenkääntäjät Luokka:Vuonna 1947 syntyneet Luokka:Vuonna 2022 kuolleet
Hirttämättömät (vuoden 2023 elokuva)

Hirttämättömät on vuonna 2023 ensi-iltansa saanut suomalainen lännenelokuva. Se on uudelleenfilmatisointi samannimisestä Vesa-Matti Loirin ja Spede Pasasen ohjaamasta Hirttämättömät-elokuvasta vuodelta 1971. Elokuvan on ohjannut Andrei Alén, joka myös näyttelee yhtä päärooleista Aku Hirviniemen ja Ona Huczkowskin kanssa. == Rooleissa == == Tuotanto == Elokuva on Andrei Alénin esikoisohjaus. Alén valmisteli elokuvaa 20 vuoden ajan. == Julkaisu == Hirttämättömät sai ensi-iltansa 24. toukokuuta 2023. Digitaalinen myyntiversio julkaistiin saman vuoden elokuussa. == Vastaanotto == Elokuva keräsi elokuvateatterissa ensi-iltaviikollaan 1 300 katsojaa ja kokonaisuudessaan vain 2 930 katsojaa. Katsojalukuja pidetäänkin hyvin pieninä. Vastaanottoa arvosteluissa on kuvailtu ”murskaavaksi”. === Arvosteluja === Jussi Huhtala, Episodi Pasi Heininen, Film-O-Holic Pekka Torvinen, Helsingin Sanomat ja Aamulehti Olli-Matti Oinonen, Karjalainen == Lähteet == == Aiheesta muualla == * * Hirttämättömät-elokuvan traileri Youtubessa. Luokka:Vuoden 2023 suomalaiset elokuvat Luokka:Suomalaiset komediaelokuvat Luokka:Suomalaiset lännenelokuvat Luokka:Suomalaiset uudelleenfilmatisoinnit
Sofia Samatar

Sofia Samatar (s. 1971 pohjoinen Indiana) on yhdysvaltalainen kirjailija ja kirjallisuudentutkija.On Fantasy and the Poetry of the Past: An Interview with Sofia Samatar Words Without BordersSofia Samatar: Associate Professor James Madison University Samatar sai Goshen Collegesta Bachelor of Arts -arvon englannin kielessä. Afrikan kielistä ja kirjallisuudesta hän sai filosofian tohtorin arvon Wisconsin-Madisonin yliopistosta. Samatarin tutkimukselliset erikoistumisalueet ovat arabiankielinen kirjallisuus, afrikkalainen kirjallisuus, maailmankirjallisuus, kansalliset rajat ylittävä englanninkielinen ja postkoloniaalinen kirjallisuus, afrofuturismi ja spekulatiivinen fiktio. Oppiarvojensa suorittamisen välillä Samatar opetti englannin kieltä Egyptissä ja Etelä-Sudanissa. Samatar sai vuonna 2014 Crawford-palkinnon parhaasta fantasiakirjallisuuden debyytistä, Astounding- palkinnon parhaalle uudelle kirjailijalle, British Fantasy Awardin ja parhaan romaanin World Fantasy -palkinnon. Hänen esikoisromaaninsa oli A Stranger in Olondria (2013). Samatar julkaisi vuonna 2016 romaanin The Winged Histories (2016), vuonna 2017 novellikokoelmanSofia Samatar Uncanny Magazine Tender ja vuonna 2018 yhteistyössä veljensä Del Samatarin kanssa teoksen Monster Portraits (2018). Vuodelta 2022 on Samatarin muistelmateos The White Mosque. Romaanien ja novellien ohella Samatar on julkaissut artikkeleita ja lukuja kirjoihin. Samatar on kirjoittamistyönsä ohella työskennellyt Associate Professor -asemassa James Madisonin yliopistossa. == Lähteet == Luokka:Yhdysvaltalaiset fantasiakirjailijat Luokka:Yhdysvaltalaiset kirjallisuudentutkijat Luokka:Vuonna 1971 syntyneet Luokka:Elävät henkilöt
Puolan ja Ukrainan Karpaattien puiset tserkvat

Puolan ja Ukrainan Karpaattien puiset tserkvat (, ) ovat joukko puisia ortodoksisia ja kreikkalaiskatolisia kirkkoja (), joista osa sijaitsee Puolassa ja osa Ukrainassa. Ne on lisätty Unescon maailmanperintöluetteloon vuonna 2013. Kirkkoja on yhteensä 16, ja ne on rakennettu 1500-luvun ja 1800-luvun välisenä aikana. Ne edustavat erityistä rakennusperinnettä, jolla on juurensa ortodoksisessa kirkkoarkkitehtuurissa ja jota paikallinen rakennusperinne on kehittänyt. 13 näistä kirkoista on edelleen käytössä ja kolme toimii museona. Kirkkoja kunnostetaan ja uusitaan perinteisiä rakennustekniikoita käyttäen. == Kirkot Puolassa == Nimi Kuva Sijainti Brunaryn arkkienkeli Mikaelin kirkko Brunary Chotyniecin Neitsyt Marian syntymän kirkko 150px Chotyniec Kwiatońin pyhän Paraskevin kirkko Kwiatoń Owczaryn Meidän kaikkein pyhimmän rouvamme suojeluksen kirkko Owczary Powroźnikin pyhän Jaakobin kirkko Powroźnik Radrużin pyhän Paraskevin kirkko Radruż Smolnikin arkkienkeli Mikaelin kirkko 150px Smolnik Turzańskin arkkienkeli Mikaelin kirkko 150px Turzańsk == Kirkot Ukrainassa == Nimi Kuva Sijainti Potelytšin Pyhän Hengen laskeutumisen kirkko 150px Potelytš () Žovkvan Pyhän kolminaisuuden kirkko Žovkva () Drohobytšin Pyhän Georgioksen kirkko Drohobytš () Matkivin Pyhän Demetrioksen kirkko Matkiv () Rohatynin Pyhän Hengen laskeutumisen kirkko Rohatyn () Nyžni Verbižin Siunatun Neitsyt Marian syntymän kirkko 150px Nyžni Verbiž () Užokin arkkienkeli Mikaelin kirkko Užok () Jasinjan meidän Herramme ylösnousemuksen kirkko Jasinja () ==Katso myös== * Vähä-Puolan eteläosan puukirkot * Slovakian Karpaattien puukirkot ==Lähteet== Luokka:Puolan kirkot Luokka:Ukrainan kirkot Luokka:Unescon maailmanperintökohteet Puolassa Luokka:Unescon maailmanperintökohteet Ukrainassa
Juortananjärvi

Juortananjärvi on matalahko ylänköjärvi Kuhmossa Kainuun itäosassa. Sen pinta- ala on 2,5 neliökilometriä. Etäisyys Kajaanista on 109 kilometriä itäkoilliseen.Juortananjärvi. Järviwiki. Viitattu 15.6.2022. == Maantiede == Juortananjärven ulottuvuus kaakkoisosan Poukamonlahdelta luoteisosan Saarilahdelle on 2,8 kilometriä. Järven länsirantaa määrittää leveä Ahoniemi. Itärannalta työntyy länteen kolmiomainen Tuliniemi, jonka kohdalla järvi on kapeimmillaan. Juortananjärven pohja kumpuilee. Syvin kohta, 12 metriä, sijaitsee järven lounaisosassa. Kaakossa on kymmenmetrinen syvänne. Järven pohjoisosan syvin kohta on yhdeksän metriä. Juortananjärven saariluku on kolme. Laajin saari on järven luoteisosassa sijaitseva noin puolihehtaarinen Saarilahdensaari. Sen pohjoispuolella sijaitsee kaksi pientä saarta. Juortananjärven rannat ovat metsä- ja suomaata, pientaloja on muutamia. Järven itäpuolitse kulkee kantatie 89. Juortananjärven koillispuolella sijaitsee Pieni Juortananjärvi, jonka korkeustaso on sama kuin Juortananjärven. Pieni Juortananjärveen laskee Lahnajoki pohjoisesta, järvestä on salmiyhteys Juortananjärveen, joka laskee Poukamonlahdelta alkaa Juortananjokea etelään Vartiusjärveen (186,7 metriä mpy). Juortananjärveen laskee myös Rimminpuro idästä. Juortananjärven vesitilavuus on 7 708 000 kuutiometriä. Juortananjärvi (59.935.1.012) kuuluu Vartiusjärven valuma-alueeseen (59.935), joka on kolmannen jakovaiheen vesistö Oulujoen vesistössä (59). Toinen jakovaihe on Änättijärven valuma-alue (59.93) ja ensimmäinen on Ontojärven–Lentuan valuma- alue (59.9). Juortananjärvi on Vartiusjärven valuma-alueen laajin vakavesi. Seuraavaksi laajimmat ovat Vartiusjärvi ja Pieni Juortananjärvi. Alueeseen kuuluu 25 vähintään hehtaarin laajuista vakavettä.Vartiusjärven valuma-alue (59.935). Järviwiki. Viitattu 15.6.2022. == Lähteet == Luokka:Kuhmon järvet Luokka:Ontojärven–Lentuan valuma-alue
Longuenesse

Longuenesse on kunta Pohjois-Ranskassa Pas-de-Calais'n departementissa Hauts- de-Francen alueella. Se sijaitsee Saint-Omerin kaupungin eteläpuolella. pienoiskuva|vasen|200px|Saint-Quentinin kirkko Longuenesse on Saint-Omerin esikaupunki. Normannit tekivät lukuisia hyökkäyksiä Saint-Omeriin ensimmäisen vuosituhannen lopulla. Longuenesse oli luonnollinen kulkureitti kaikille hyökkääjille, ja myös sitä linnoitettiin. Longuenesse toimitti vettä Saint- Omerin kaupunkiin. ==Lähteet== ==Aiheesta muualla== Luokka:Pas-de-Calais’n kunnat
Kuivajärvi (Kuhmo)

Kuivajärvi on syvyyssuhteiltaan epäyhtenäinen, niemien ja saarten halkoma järvi Kuhmossa Kainuun itäosassa. Sen pinta-ala on 3,7 neliökilometriä. Etäisyys Kajaanista on 66 kilometriä itäkoilliseen.Kuivajärvi. Järviwiki. Viitattu 15.6.2022. == Maantiede == Kuivajärven ulottuvuus lännestä itään on 3,4 kilometriä ja etelästä pohjoiseen 3,2 kilometriä. Järveen kuuluu pääallas ja siitä yli puolitoista kilometriä itään työntyvä Autiolahti. Pääaltaan ja Autiolahden välissä sijaitsee Louhiniemi. Pääaltaan länsiranta koostuu niemistä ja lahdista, joista laajin on järven lounaisosan muodostava Niskalahti. Yli kolmasosa Kuivajärvestä on enintään metrin syvyinen ja noin seitsemäsosa on vähintään kymmenen metriä syvä. Järven etelä- ja länsiosa on matalaa. Järven itäosassa sijaitsee puolestaan pohjoista kohti levenevä syvänne, jonka keskellä on järven syvin kohta, 31 metriä. Autiolahden syvin kohta on 13 metriä. Kuivajärven on saariluku on 32. Saarista 2 on alle aarin laajuisia luotoja ja 6 on yli hehtaarin laajuisia. Suurimmat saaret ovat järven itäpuoliskolla sijaitseva Lehtosaari (noin 11 ha) ja järven länsiosassa sijaitseva Tulisaari (noin 8,5 ha). Autiolahtea erottaa pääaltaasta runsaan kolmen hehtaarin laajuinen Louhisaari. Lehtosaaren lounaispuolella sijaitsee runsaan kahden hehtaarin laajuinen Niskasaari. Järven pohjoisimmassa osassa sijaitsee vajaan kahden hehtaarin laajuiset Tiensuunsaari ja Jousisaari. Kuivajärven rannat ovat enimmäkseen metsämaata. Järven eteläpuolella sijaitsee Ylä-Vieksin kylä. Myös länsirannan tuntumassa on asutusta ja Louhiniemen rannalla on useita pientaloja. Kuivajärveen laskee Vuosanganjoki koillisesta Vuosanganjärveltä (176,0 metriä mpy). Kuivajärvi laskee Niskalahdelta alkavaa uomaa etelään Korpijärveen (161,4 metriä mpy). Järvien välinen kannas on noin puoli kilometriä leveä. Kannaksen halki kulkee seututie 904. Kuivajärven vesitilavuus on 15 525 000 kuutiometriä. Kuivajärvi (59.943.1.001) kuuluu Kuivajärven alueeseen (59.943), joka on kolmannen jakovaiheen vesistö Oulujoen vesistössä (59). Toinen jakovaihe on Kellojärven valuma-alue (59.94) ja ensimmäinen on Ontojärven–Lentuan valuma-alue (59.9). Kuivajärvi on Kuivajärven alueen laajin vakavesi. Seuraavaksi laajimmat ovat Niskajärvi ja Jousijärvi. Alueeseen kuuluu 17 vähintään hehtaarin laajuista vakavettä.Kuivajärven alue (59.943). Järviwiki. Viitattu 15.6.2022. == Lähteet == Luokka:Kuhmon järvet Luokka:Ontojärven–Lentuan valuma-alue
Musanga

Musanga on nokkoskasveihin kuuluva muurahaispuiden lähisukuinen kasvisuku, jossa on kaksi lajia. Ne ovat pönkkäjuurisia puita, joita kasvaa trooppisessa Länsi- ja Keski-Afrikassa päiväntasaajan lähellä. == Lajit == Suvun lajit ovat: sateenvarjopuu (Musanga cecropioides) ja Musanga leo-errerae. Sateenvarjopuu on nopeakasvuinen, sateenvarjolatvuksinen, noin 18 metriä korkeaksi kasvava puu. == Lähteet == == Aiheesta muualla == * Finto: Kassu – Kasvien suomenkieliset nimet: Musanga Luokka:Nokkoskasvit
Kuusjärvi (Joensuu, Kuusjärvi)

Kuusjärvi on järvi Joensuussa Pohjois-Karjalan maakunnan keskiosassa. Sen pinta-ala on 1,1 neliökilometriä. Etäisyys Joensuun keskustasta on 31 kilometriä pohjoiskoilliseen.Kuusjärvi. Järviwiki. Viitattu 16.6.2022. == Maantiede == Kuusjärven itärannalla on useita niemimaita, joista pohjoisimman eli Kullanniemen pohjoispuolella järvi levenee noin kilometrin levyiseksi. Etäisyys järven etelärannalta koillisrannalle on 2,8 kilometriä. Noin neljäsosa Kuusjärvestä on vähintään kymmenen metriä syvä. Syvimmät alueet sijaitsevat järven keskiosassa Riikolanaution ja Kuusiniemen välissä sekä pohjoisosassa, jossa on myös syvin kohta, 18 metriä. Kuusjärven rannat ovat pientalojen ja peltotilkkujen täplittämää metsämaata. Järven pohjoisrannalla sijaitsee Kuusjärvi-niminen hajanainen kylä. Kuusiniemellä maasto kohoaa noin 175 metriä merenpinnan yläpuolelle, järven itäpuolisen Riikolanvaaran laki on yli 200 metriä merenpinnan yläpuolella. Kullanniemi ja aivan sen kupeessa sijaitseva saari ovat luonnonsuojelualuetta. Kuusjärveen laskee Pietarinpuro pohjoisesta Nuottilammelta (156,0 metriä mpy). Kuusjärvi laskee järven eteläkolkasta alkavaa Kuusojaa etelään. Kuusjärven vesitilavuus on 6 250 000 kuutiometriä. Kuusjärvi (04.343.1.026) kuuluu Kuusojan valuma-alueeseen (04.343), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen yläosan alue (04.34) ja ensimmäinen on Oriveden–Pyhäselän alue (04.3). Kuusojan valuma-alueeseen kuuluu 38 vähintään hehtaarin laajuista järveä, joista Kuusjärvi on toiseksi laajin. Laajin on Latvajärvi ja kolmanneksi laajin on Riuttalampi.Kuusojan valuma-alue (04.343). Järviwiki. Viitattu 16.6.2022. Joensuun Kuusjärven kylän Kuusjärvi on neljänneksi laajin Suomen neljästätoista Kuusjärvestä. Joensuussa sijaitsee lisäksi Jänisjoen vesistöön kuuluva Kuusjärvi (01.035.1.007) ja toinen Vuoksen vesistöön kuuluva Kuusjärvi (04.362.1.008).Kuusjärvi. Järviwiki. Viitattu 16.6.2022. == Lähteet == Luokka:Joensuun järvet Luokka:Oriveden–Pyhäselän alue
Kuusjärvi (Joensuu, Myllylammen valuma-alue)

Kuusjärvi on saareton metsäjärvi Joensuussa Pohjois-Karjalan maakunnassa. Sen pinta-ala on 60 hehtaaria. Etäisyys Joensuun keskustasta on 23 kilometriä kaakkoon.Kuusjärvi. Järviwiki. Viitattu 16.6.2022. == Maantiede == Kuusjärven pituus kaakosta luoteeseen on 1,5 kilometriä. Pohjoisosa on noin kaksi kertaa leveämpi kuin eteläosa. Huomattavin niemimaa on itärannan Rutnikkaniemi. Kuusjärven itäosa on länsiosaa syvempi. Syvin kohta, kahdeksan metriä, sijaitsee järven koillisosassa. Kuusjärven rannat ovat pientalojen täplittämää metsämaata. Järven ympärillä kohoaa vaaroja, kuten Tukholmanvaara. Kuusjärveen ja Kuusjärvestä virtaa vettä soiden halki. Kuusjärven vesitilavuus on 1 437 000 kuutiometriä. Vain noin 13 000 kuutiometriä sijaitsee vähintään kuuden metrin syvyydessä. Kuusjärvi (04.362.1.008) kuuluu Myllylammen valuma- alueeseen (04.362), joka on kolmannen jakovaiheen vesistö Vuoksen vesistössä (04). Toinen jakovaihe on Iiksenjoen valuma-alue (04.36) ja ensimmäinen on Oriveden–Pyhäselän alue (04.3). Myllylammen valuma-alueeseen kuuluu 13 vähintään hehtaarin laajuista järveä, joista Kuusjärvi on toiseksi laajin. Laajin on Murtojärvi ja kolmanneksi laajin on Iso-Tölppä.Myllylammen valuma- alue (04.362). Järviwiki. Viitattu 16.6.2022. Joensuun Myllylammen valuma- alueen Kuusjärvi on yksi Suomen neljästätoista Kuusjärvestä. Joensuussa sijaitsee lisäksi Jänisjoen vesistöön kuuluva Kuusjärvi (01.035.1.007) ja toinen Vuoksen vesistöön kuuluva Kuusjärvi (04.343.1.026).Kuusjärvi. Järviwiki. Viitattu 16.6.2022. == Lähteet == Luokka:Joensuun järvet Luokka:Oriveden–Pyhäselän alue
Viuhkonokkoset

Viuhkonokkoset (Laportea) on nokkoskasveihin kuuluva nokkosten lähisukuinen kasvisuku, jossa on 33 lajia. Ne ovat yleensä ruohoja, joita esiintyy ympäri maailman enimmäkseen trooppisilla alueilla. Kaksi lajia esiintyy myös lauhkealla alueella, lännenviuhkonokkonen (Laportea canadensis) esiintyy Pohjois-Amerikassa Itä-Yhdysvalloissa ja Kanadan eteläosassa, Laportea cuspidata esiintyy Itä-Aasiassa Kiinasta Japaniin ja Koreaan. == Lähteet == == Aiheesta muualla == * Suomen Lajitietokeskus: Viuhkonokkoset – Laportea Luokka:Nokkoskasvit
Uskaljärvi

Uskaljärvi on kirkasvetinen järvi Uskalin kylässä Joensuussa Pohjois-Karjalan maakunnassa. Sen pinta-ala on 1,6 neliökilometriä. Etäisyys Joensuun keskustasta on 40 kilometriä kaakkoon.Uskaljärvi. Järviwiki. Viitattu 16.6.2022. == Maantiede == Uskaljärven pituus kaakosta luoteeseen on 4,5 kilometriä. Melko kapea järvi koostuu kolmesta altaasta, joista pohjoisin on selkeästi pienin. Suurin niemimaa on järven eteläisintä osaa jakava Hovinniemi. Lähes 40 prosenttia Uskaljärvestä on vähintään kymmenen metriä syvä. Syvin kohta, 22 metriä, sijaitsee järven keskiosassa. Järven eteläosassa on 18-metrinen syvänne, järven kaakkoisosan muodostava Lopotinlahti on matala. Uskaljärven saariluku on neljä. Saarista kaksi on alle aarin laajuisia luotoja. Järven keskiosassa sijaitsee Makosaari ja eteläosassa Karhusaari. Uskaljärven saarten yhteispinta-ala on noin 66 aaria. Uskaljärven rannoilla on melko paljon haja-asutusta. Järveä reunustavat vaarat (Kokonvaara, Akanvaara, Viisarvaara) kohoavat useita kymmeniä metrejä järvenpintaa korkeammalle. Uskaljärvi laskee järven eteläkolkasta alkavaa Uskaljärvenpuroa etelään Viesimonjokeen, joka laskee itään Jänisjokeen. Uskaljärven vesitilavuus on 12 411 000 kuutiometriä. Uskaljärvi (01.067.1.001) kuuluu Uskaljärvenpuron valuma-alueeseen (01.067), joka on kolmannen jakovaiheen vesistö Jänisjoen vesistöalueella (01). Toinen jakovaihe on Viesimonjoen valuma-alue (01.06). Uskaljärvenpuron valuma-alueeseen kuuluu Uskaljärven lisäksi runsaan hehtaarin laajuinen Purolanlampi.Uskaljärvenpuron valuma-alue (01.067). Järviwiki. Viitattu 16.6.2022. == Lähteet == Luokka:Joensuun järvet Luokka:Jänisjoen vesistö
Viemenenjärvi

Viemenenjärvi on Salmenkylän viljelysmaiseman reunustama järvi Nurmeksen eteläosassa Pohjois-Karjalassa. Sen pinta-ala on 1,9 neliökilometriä. Etäisyys Joensuusta on 103 kilometriä pohjoisluoteeseen.Viemenenjärvi. Järviwiki. Viitattu 18.6.2022.SALMENKYLÄN KYLÄSUUNNITELMA - Nurmeksen kaupunki. Pdf- tiedosto. Viitattu 18.6.2022. == Maantiede == Viemenenjärven pituus kaakosta luoteeseen on 5,4 kilometriä. Järven keskiosan leveimmät kohdat ovat noin 600 metriä, järven eteläiset ja pohjoiset osat ovat keskiosaa kapeampia. Lähes kolmasosa Viemenenjärvestä on enintään puolitoista metriä syvä. Noin seitsemäsosa on vähintään kymmenen metriä syvä. Syvä alue ei ole yhtenäinen, vaan järven pohja kumpuilee. Syvin kohta, 19 metriä, sijaitsee järven eteläosassa. Viemenenjärven laajin saari on altaan keskivaiheilla sijaitseva noin kaksihehtaarinen Suurisaari. Sen pohjoispuolella sijaitsee Pienisaari. Saaret on mökitetty. Järven luoteisosan matalan Levälahden alueella sijaitsee Pajuluoto. Viemenenjärven rannoilla on sekä pelto- että metsämaata. Järven lounaispuolella kohoavan Suomalanvaaran laki on noin 50 metriä järven pintaa ylempänä. Pielisen luoteiset rannat sijaitsevat noin kaksi kilometriä Viemenenjärveltä itään. Viemenenjärven molemmin puolin kulkee maantie. Viemenenjärveen laskee Verkkopuro lounaasta Verkkojärveltä (144,6 metriä mpy) ja Vehkapuro lännestä Vehkasuolta. Viemenenjärvi kääntyy alavirtaan pohjoisrannalla, josta alkaa luoteeseen Iso Hiisjärvi - Pieni Hiisjärveen (108,1 metriä mpy) virtaava Viemenenjoki. Hiisjärveltä alkaa itään virtaava Hiisjoki, joka päätyy Pielisen (93,7 metriä mpy) luoteiskolkkaan. Viemenenjärven vesitilavuus on 9 623 000 kuutiometriä. Yli kuudesosa järven vedestä on vähintään kymmenen metrin syvyydessä. Viemenenjärvi (04.416.1.004) kuuluu Hiisjoen valuma-alueeseen (04.416), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe on Pielisen reitin valuma-alue (04.4). Hiisjoen valuma- alueella on 28 vähintään hehtaarin laajuista vakavettä, joista Viemenenjärvi on laajin. Yöttäjä on toiseksi laajin ja Verkkojärvi kolmanneksi laajin.Hiisjoen valuma-alue (04.416). Järviwiki. Viitattu 18.6.2022. == Lähteet == Luokka:Nurmeksen järvet Luokka:Pielisen reitin valuma-alue